
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1497 


7 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωσητηςυπ’αρ. ΣΕΕΔΔ/Φ. 14/1531/14.10.1999 
Υπουργικής απόφασης για τη συγκρότηση τριμε¬ 
λούς Επιτροπής για την επιλογή Επιθεωρητών - 
Ελεγκτών και Βοηθών Επιθεωρητών-Ελεγκτώντου 

Σ.Ε.Ε.Δ.Δ. 1 

Καθορισμός «Ελεύθερης Κολύμβησης 50μ.» ως Αγω¬ 
νίσματος που θα διαγωνίζονται οι Υποψήφιοι νια 
την Σχολή Ικάρων/Τμήμα Ιπταμένων και την Σχολή 

Ιπταμένων Ραδιοναυτίλων. 2 

Τροποποίηση της 105441/ΔΙΟΕ 1170/28.12.95 απόφα¬ 
σης «Ανασυγκρότηση της Κεντρικής Επιτροπής Τε¬ 
χνικής και Επιστημονικής Συνεργασίας (ΚΕΤΕΣ)» 

όπως τροποποιήθηκε μεταγενέστερα. 3 

Απαγόρευση εισαγωγών ακατέργαστων διαμαντιών 

καταγωγής ή προέλευσης Σιέρα Λεόνε. 4 

Κατ’ αποκοπή έξοδα κίνησης υπαλλήλων Ο.Τ.Α. 5 

Καθορισμός αποζημίωσης μεσολαβητών του άρθρου 

11 παρ. 1β του Ν. 2738. 6 

Καθορισμός ισοτιμίας Ευρώ - Δραχμής, για τον υπο¬ 
λογισμό του Ειδικού Φόρου Κατανάλωσης των αλ- 

κοολούχων προϊόντων. 7 

Ανάκληση της Ταμιακής Διαχείρισης του Πανεπιστημί¬ 
ου Κρήτης. 8 

Συγκρότηση του Διοικητικού Συμβουλίου του Ειδικού 
Ταμείου Εφαρμογής Ρυθμιστικών και Πολεοδομι- 

κών Σχεδίων (ΕΤΕΡΠΣ). 9 

Συμπλήρωση της Γ2α/οικ. 4108/88 (ΦΕΚ 546/88 τ. Β’) 
απόφασης «Κανονισμός λειτουργίας Κρατικών 
Παιδικών και Κρατικών Βρεφονηπιακών Σταθμών» 
όπως αυτόςτροποποιήθηκε και συμπληρώθηκε με¬ 


ταγενέστερα. 10 

Εγγραφή ομογενών και αλλοδαπών αθλητών στα ελ¬ 
ληνικά αθλητικά σωματεία Ποδηλασίας και συμμε¬ 
τοχή τους στα Πανελλήνια Πρωταθλήματα Ποδη¬ 
λασίας. 11 

Καθιέρωση υπερωριακής εργασίας κατά το έτος 2000 
για το μόνιμο και αποσπασμένο προσωπικό της 
Δ/νσης Τοπογραφικής και Κτηματολογίου». 12 

Διορθώσεις Σφαλμάτων 

Διόρθωση σφάλματος στην 2/58024/0022/29.9.2000 
απόφαση του Υπουργού Οικονομικών. 13 


Διόρθωση σφάλματος στην 17.10.2000 απόφαση του 


Αρχηγού της Ελληνικής Αστυνομίας. 14 

ΑΠΟΦΑΣΕΙ Σ 

Αριθ. ΔΙΔΚ/Φ.48/27437 (1) 


Συμπλήρωση της υπ’ αρ. ΣΕΕΔΔ/Φ.14/1531/14.10.1999 
Υπουργικής απόφασης για τη συγκρότηση τριμελούς 
Επιτροπής για την επιλογή Επιθεωρητών - Ελεγκτών 
και Βοηθών Επιθεωρητών-Ελεγκτώντου Σ.Ε.Ε.Δ.Δ. 

Η ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 6 παρ.4 και 8 του Ν. 
2477/1997, όπως αντικαταστάθηκαν με την παρ. 3 του άρ¬ 
θρου 24 του Ν. 2738/1999 «Συλλογικές διαπραγματεύ¬ 
σεις στη Δημόσια Διοίκηση κ.λ.π.» (ΦΕΚ 180/Α/1999). 

2. Την υπ’ αρ. ΣΕΕΔΔ/Φ. 14/1531/14.10.1999 Υπουργική 
απόφαση (ΦΕΚ 1925/Β/25.10.1999) «Συγκρότηση Τριμε¬ 
λούς Επιτροπής για την επιλογή Επιθεωρητών-Ελεγκτών 
και Βοηθών Επιθεωρητών-Ελεγκτών του Σ.Ε.Ε.Δ.Δ.», 
όπως τροποποιήθηκε με την υπ’ αρ. ΔΙΔΚ/Φ.48/26601/ 

15.12.1999 όμοια απόφαση (ΦΕΚ 2176/Β/17.12.1999) και 
συμπληρώθηκε με την υπ’ αρ. ΔΙΔΚ/Φ.48/23408/ 

11.10.2000 όμοια, 

3. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Συμπληρώνουμε την υπ’ αρ.ΣΕΕΔΔ/Φ.14/1531/ 

14.10.1999 απόφαση μας, όπως τροποποιήθηκε με τη 
ΔΙΔΚ/Φ.48/26601/15.12.1999 υπουργική απόφαση και συ¬ 
μπληρώθηκε με τη ΔΙΔΚ/Φ.48/23408/11.10.2000 όμοια 
απόφαση, και ορίζουμε ότι ο Γενικός Γραμματέας του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης θα μετέχει, ως Πρόεδρος, στην τριμελή επιτρο¬ 
πή επιλογής Επιθεωρητών-Ελεγκτών και Βοηθών Επιθεω¬ 
ρητών-Ελεγκτών του Σώματος Επιθεωρητών-Ελεγκτών 
Δημόσιας Διοίκησης μόνο για την ολοκλήρωση της διαδι¬ 
κασίας για τις θέσεις της Κεντρικής Διοίκησης του 
Σ.Ε.Ε.Δ.Δ., που προκηρύχθηκαν με την υπ’ αρ.27272/ 

21.12.1999 Ανακοίνωση-Πρόσκληση της Υπουργού Εσω¬ 
τερικών, Δημόσιας Διοίκησης και Αποκέντρωσης. 

Για τις θέσεις των Περιφερειακών Γραφείων του 
Σ.Ε.Ε.Δ.Δ., ισχύειη υπ’ αρ. ΣΕΕΔΔ/Φ.14/1531/14.10.1999 

υπουργική απόφαση, όπως τροποποιήθηκε με την υπ’ αρ. 
ΔΙΔΚ/Φ.48/26601/15.12.1999 όμοια απόφαση. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 6 Δεκεμβρίου 2000 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

Αριθ.Φ.390/185849 (2) 

Καθορισμός «Ελεύθερης Κολύμβησης 50μ.» ως Αγωνί¬ 
σματος που θα διαγωνίζονται οι Υποψήφιοι νια την 
Σχολή Ικάρων/Τμήμα Ιπταμένων και την Σχολή Ιπταμέ¬ 
νων Ραδιοναυτίλων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Την Φ.337.1 /60/173792/Σ. 1603/1 -12-90/ΓΕ ΕΘΑ/ ΔΑΔ 
(Απόφαση ΥΕΘΑ που αφορά στα αγωνίσματα που θα δια¬ 
γωνίζονται οι υποψήφιοι των ΑΣΕΙ - ΣΣΥ και τα κριτήρια - 
επιδόσεις αυτών) (ΦΕΚ817/1990/Β'). 

β. Την Φ.390.2/ΕΠ 405201/Σ.11/4-2-2000 (Αίτημα ΓΕΑ 
που αφορά στο θέμα παρούσης Υπουργικής Απόφασης. 

γ. Την Φ.390.2/ΕΠ. 406291/Σ. 96/31 -8-2000/ΓΕΑ/Β1 και 
Φ.390.2/ΕΠ 406811/Σ. 145/16 Νοε 2000/ΓΕΑ/Β1 (Λόγοι 
που επιβάλλουν τον καθορισμό εν λόγω αγωνίσματος ως 
υποχρεωτικού για τον διαγωνισμό των υποψηφίων της 
Σχολής Ικάρων/Τμήμα Ιπταμένων και της Σχολής Ιπταμέ¬ 
νων Ραδιοναυτίλων), 

δ. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Καθορίζουμε την «ελεύθερη κολύμβηση 50μ» ως επι¬ 
πρόσθετο των προβλεπομένων μέχρι σήμερα αγώνισμα, 
στο οποίο θα διαγωνίζονται οι υποψήφιοιτης Σχολής Ικάρων 
Τμήμα Ιπταμένων και της Σχολής Ιπταμένων Ραδιοναυτίλων 

2. Στο παραπάνω αγώνισμα θα διαγωνίζονται οι εν λόγω 
υποψήφιοι χωρίς χρονικό όριο επίδοσης. 

3. Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από τη δημοσίευση της. 

Αθήνα, 28 Νοεμβρίου 2000 

Ο ΥΠΟΥΡΓΟΣ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 


Αριθ. 41117/ΔΙΟΕ 743 (3) 

Τροποποίηση της 105441/ΔΙΟΕ 1170/28.12.95 απόφασης 
«Ανασυγκρότηση της Κεντρικής Επιτροπής Τεχνικής 
και Επιστημονικής Συνεργασίας (ΚΕΤΕΣ)» όπως τρο¬ 
ποποιήθηκε μεταγενέστερα. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 5 του Ν. 1673/86 «Κύρωση της Συμφω¬ 
νίας μεταξύ της Κυβέρνησης της Ελληνικής Δημοκρατίας 
και του Προγράμματος Ανάπτυξης των Ηνωμένων 
Εθνών» (ΠΑΗΕ) και ρύθμιση θεμάτων τεχνικής και επι¬ 
στημονικής συνεργασίας (ΦΕΚ 207/τ.Α/29.12.86). 

β. Του άρθρου 27 του Ν. 2081/1992 (ΦΕΚ 154/τ.Α/ 
10.9.1992) «Ρύθμιση του θεσμικού των Επιμελητηρίων, 
τροποποίηση των διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων των 


εμπόρων, βιοτεχνών και λοιπών επαγγελματιών και άλλες 
διατάξεις» όπως τροποποιήθηκε με το άρθρο 1 παρ. 2α 
του Ν. 2469/1997 (ΦΕΚ 38/τ.Α/1997) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

γ. Του άρθρου 20 του Ν.Δ. 2473/53 «Περί ιδρύσεως Ελ¬ 
ληνικού Κέντρου Παραγωγικότητας και ρύθμιση θεμάτων 
τεχνικής βοήθειας». 

δ. Του Π.Δ. 178/2000 «Περί Οργανισμού του Υπουργεί¬ 
ου Εθνικής Οικονομίας (ΦΕΚ165/τ.Α/14.7.2000). 

2. Την αριθμ. 27081/ΔΙΟΕ 540/27.7.2000 κοινή απόφα¬ 
ση του Πρωθυπουργού και του Υπουργού Εθνικής Οικο¬ 
νομίας «Καθορισμός αρμοδιοτήτων των Υφυπουργών 
Εθνικής Οικονομίας (ΦΕΚ 970 /τ.Β/3.8.2000). 

3. Την αριθμ. 105441/ΔΙΟΕ 1170/28.12.1995 απόφαση 
«Ανασυγκρότηση της Κεντρικής Επιτροπής Τεχνικής και 
Επιστημονικής Συνεργασίας (ΚΕΤΕΣ)» όπως τροποποιή¬ 
θηκε μεταγενέστερα. 

4. Την πρόταση της αρμόδιας Υπηρεσίας, αποφασίζου¬ 
με: 

I. Τροποποιούμε την αριθμ. 105441/ΔΙΟΕ 1170/ 
28.12.1995 απόφαση μας, όπως τροποποιήθηκε μεταγε¬ 
νέστερα και ορίζουμε τον Μηνά Σταυρακάκη Γεν. Γραμ- 
ματέα της Γ ενικής Γ ραμματεία Διεθνών Σχέσεων, ως 
Πρόεδρο, με αναπληρωτή τον Βασίλειο Κανελλάκη, Γενι¬ 
κό Δ/ντή της Γ ενικής Δ/νσης Σχεδιασμού & Διαχείρισης 
Πολιτικής. 

Εισηγητή χωρίς ψήφοτο Νικόλαο Συμεωνίδη, Δ/ντή της 
Δ/νσης Διεθνών Οργανισμών & Πολιτικών, σε αντικατά¬ 
σταση του Κων/νου Ψαρρού. 

Κατά τα λοιπά ισχύει η αριθμ. 105441/ΔΙΟΕ 1170/ 
28.12.1995 απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2000 

Ο ΥΦΥΠΟΥΡΓΟΣ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ 


Αριθ. 125380/Ε3/5380 (4) 

Απαγόρευση εισαγωγών ακατέργαστων διαμαντιών 
καταγωγής ή προέλευσης Σιέρα Λεόνε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

1.1. Του Ν. 1558/1985 (ΦΕΚ 137/Α/26-7-85) «Περί Κυ¬ 
βερνήσεως και Κυβερνητικών Οργάνων». 

1.2. Του Ν. 936/1979 (ΦΕΚ 144/Α/30-6-79) «Περίτροπο- 
ποιήσεως και συμπληρώσεωςτων περί Εξωτερικού Εμπο¬ 
ρίου διατάξεων ως και καταργήσεως συναφών διατάξε¬ 
ων» (άρθρο 1 και άρθρο 8). 

1.3. Του Π.Δ. 178/2000 (ΦΕΚ 165/Α/14-7-2000) «Οργανι¬ 
σμός του Υπουργείου Εθνικής Οικονομίας» 

2. Τις αποφάσεις: 

2.1. Αριθμ. 27081/ΔΙΟΕ 540/27-7-2000 (ΦΕΚ 970/Β/3-8- 
2000) του Πρωθυπουργού και του Υπουργού Εθνικής Οι¬ 
κονομίας «Καθορισμός αρμοδιοτήτων των Υφυπουργών 
Εθνικής Οικονομίας» 

2.2. Αριθμ. 50720/Ε3-2660/11-4-1995 (ΦΕΚ 307/Β/19-4- 
95) του Υφυπουργού Εθνικής Οικονομίας «Ρύθμιση διαδι¬ 
κασιών αγοράς και εισαγωγής αγαθών» 

3. Την κοινή θέση 2000/455/ΚΕΠΠΑ/20-7-2000 (I. 

183/22-7-2000) σχετικά με την απαγόρευση εισαγωγών 
ακατέργαστων διαμαντιών από την Σιέρα Λεόνε. 

4. Τον Κανονισμό (ΕΚ) αριθμ. 1745/2000 του Συμβουλί¬ 
ου (1_ 200/8-8-2000), σχετικά με την εισαγωγή στην Κοινό¬ 
τητα ακατέργαστων διαμαντιών από την Σιέρα Λεόνε. 

5. Το αριθμ. Ε 2046/429/Α 0019/5-10-2000 έγγραφο του 
ΥΠΟΥΡΓΕΙΟΥ ΟΙΚΟΝΟΜΙΚΩΝ με το οποίο μας διαβιβά¬ 
στηκε το αριθμ. Φ. 1650/2945/ΑΣ 520/25-7-2000 έγγραφο 
του ΥΠΟΥΡΓΕΙΟΥ ΕΞΩΤΕΡΙΚΩΝ και η αριθμ. 1306/2000 
(5-7-2000) Απόφαση του Συμβουλίου Ασφαλείας των 
Ηνωμένων Εθνών. 

6. Ότι η παρούσα Απόφαση δεν συνεπάγεται έξοδα για 
τον Κρατικό Προϋπολογισμό, αποφασίζουμε: 

1. Απαγορεύονται: 

1.1. Οι άμεσες ή έμμεσες εισαγωγές ακατέργαστων 
διαμαντιών καταγωγής ή προέλευσης Σιέρα Λεόνε, που 
υπάγονται στους κωδικούς Σ.Ο. 

-6x7102 1000 Διαμάντια, μη διαλεγμένα, ακατέργα¬ 
στα και μη δεμένα σε κόσμημα 

- 7102 2100 Διαμάντια βιομηχανικά, ακατέργαστα ή 

απλώς πριονισμένα, σχισμένα ή παρα¬ 
σκευασμένα για στίλβωση 

-7102 31 00 Διαμάντια μη βιομηχανικά, ακατέργα¬ 
στα ή απλώς πριονισμένα, σχισμένα ή 
παρασκευασμένα για στίλβωση 

- 7105 10 00 Σκόνη από διαμάντια 

2. Εξαιρούνται από την παραπάνω απαγόρευση, τα ακα¬ 
τέργαστα διαμάντια που ελέγχονται από την κυβέρνηση 
της Σιέρα Λεόνε μέσω του καθεστώτος του πιστοποιητι¬ 
κού καταγωγής (που συνοδεύονται από πιστοποιητικό κα¬ 
ταγωγής εκδιδόμενο δυνάμει του καθεστώτος που εγκρί- 
θηκε από τις αρμόδιες αρχές των Ηνωμένων Εθνών). 

3. Τα διαλαμβανόμενα στην παρούσα απόφαση εφαρ¬ 
μόζονται: 

3.1. Εντός του εδάφους της Ελληνικής επικράτειας, συ¬ 
μπεριλαμβανομένου του εναέριου χώρου της. 

3.2. Επί όλων των αεροσκαφών ή σκαφών που εμπί¬ 
πτουν στην δικαιοδοσία της χώρας μας. 

3.3. Επί όλων των προσώπων που έχουν την Ελληνική 
ιθαγένεια, όπου και αν βρίσκονται. 

3.4. Επί όλων των φυσικών ή νομικών προσώπων που 
έχουν καταχωρηθεί ή συσταθεί βάσει της Ελληνικής νο¬ 
μοθεσίας. 

4. Οι παραβάτες της παρούσης, διώκονται σύμφωνα με 
διατάξεις του άρθρου 8 του Ν. 936/79. 

5. Η παρούσα ισχύει από την ημερομηνία της υπογρα¬ 
φής της και μέχρι 5-1-2002. 

6. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 4 Δεκεμβρίου 2000 

Ο ΥΦΥΠΟΥΡΓΟΣ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ 


Αριθ. 2/83422/0022 (5) 

Κατ’ αποκοπή έξοδα κίνησης υπαλλήλων Ο.Τ.Α. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ -ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις της παρ.3 του άρθρου 5 του Ν.2685/99 


«Κάλυψη δαπανών των μετακινουμένων υπαλλήλων 
εντός και εκτός Επικράτειας και άλλες διατάξεις». 

2. Τις διατάξεις της παρ. 3 του άρθρου 22 του 
Ν.2362/95. 

3. Τις διατάξεις του άρθρου 40 του Ν.849/78 και του άρ¬ 
θρου 8 του Ν.2129/93. 

4. Την αριθμ. 1039386/441/Α0006/21-4-2000 (ΦΕΚ 
571/Β) απόφαση του Πρωθυπουργού και Υπουργού Οι¬ 
κονομικών «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών» 

5. Την αριθμ. πρωτ.ΔΙΔΚ/Φ. 1/2/11187/12-5-2000 (ΦΕΚ 
630/Β/12-5-2000) Κοινή Απόφαση του Πρωθυπουργού 
και της Υπουργού Εσωτερικών Δημόσιας Διοίκησης και 
Αποκέντρωσης «Ανάθεση αρμοδιοτήτων της Υπουργού 
Εσωτερικών, Δημόσιας Διοίκησης και Αποκέντρωσης 
στους Υφυπουργούς Εσωτερικών Δημόσιας Διοίκησης 
και Αποκέντρωσης Λεωνίδα Τζανή και Κων/νο Καϊσερλή». 

6. Τις αριθμ. 2040222/4110/0022/19-6-98, 2/54621/ 
0022/22-7-99 και 2/648/0022/30-12-99, Κοινές Υπουργι¬ 
κές Αποφάσεις των Υπουργών Εσωτερικών Δημόσιας Δι¬ 
οίκησης και Αποκέντρωσης και Οικονομικών. 

7. Το γεγονός ότι η φύση της εργασίας του προσωπικού 
των Ο.Τ.Α, επιβάλλει συνεχείς μετακινήσεις εντός των 
ορίων του κάθε Ο.Τ.Α. 

8. Το γεγονός ότι από τις διατάξεις της απόφασης αυτής 
προκαλείται επιπλέον δαπάνη ποσού 2.900.000.000 δρχ. 
περίπου για το έτος 2000 και 3.400.000.000 δρχ. περίπου 
για καθένα από τα επόμενα πέντε έτη σε βάρος των προ- 
ϋπολογισμώντων Ο.Τ.Α, στους οποίους υπάρχουν οι σχε¬ 
τικές πιστώσεις για έτη 2000 και 2001, αποφασίζουμε: 

Τροποποιούμε την αριθμ. 2/648/0022/30-12-99 απόφα¬ 
ση μας ως εξής: 

1. Καθορίζουμε την εφάπαξ αποζημίωση του προσωπι¬ 
κού των Ο.Τ.Α, πρώτης βαθμίδας από 300.000 δρχ. το 
χρόνο σε 396.000 από 1-3-00 και εφεξής. 

2. Η αποζημίωση αυτή βαρύνει αποκλειστικά τους οικεί¬ 
ους προϋπολογισμούς των Ο.Τ.Α, και σε καμία περίπτω¬ 
ση και για οποιονδήποτε λόγο τον κρατικό προϋπολογι¬ 
σμό, η δε καταβολή της θα γίνεται με ξεχωριστό τίτλο πλη¬ 
ρωμής, τμηματικά στο τέλος κάθε μηνός. 

3. Δεν γίνεται περικοπή των ποσών αυτών μόνο στην κατ’ 
έτος κανονική άδεια των δικαιούχων και στις συνδικαλιστι¬ 
κές άδειες, με εξαίρεση, τη περίπτωση που οι δικαιούχοι 
συνδικαλιστές μετακινούνται εκτός έδρας, και τους κατα¬ 
βάλλεται ημερήσια αποζημίωση και έξοδα μετακίνησης. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2000 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Κ. ΚΑΪΣΕΡΛΗΣ Γ. ΔΡΥΣ 


Αριθ. 2/82121/0022 (6) 

Καθορισμός αποζημίωσης μεσολαβητών του άρθρου 11 
παρ. Ιβτου Ν. 2738. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις: 

α.του άρθρου 11 παρ. Ιβτου Ν.2738/99 (ΦΕΚ 180/Α/9- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9-99) «Συλλογικές Διαπραγματεύσεις στη Δημόσια Διοί¬ 
κηση, μονιμοποιήσεις συμβασιούχων αορίστου χρόνου 
και άλλες διατάξεις». 

β. του άρθρου 40 του Ν.849/1978, όπως τροποποιήθη¬ 
κε μετο άρθρο 8του Ν.2129/1993 «Αύξηση συντάξεων και 
άλλες διατάξεις» (ΦΕΚ 57/Α/14-1-1993). 

γ. τηςπαρ.3του άρθρου 22 του Ν. 2362/1995 ΦΕΚ 247/ 
Α/27-11-95) «Περί Δημοσίου Λογιστικού ελέγχου των δα¬ 
πανών του Κράτους και άλλες διατάξεις» 

δ .του άρθρου 27 του Ν.2081/1992 (ΦΕΚ 154/Α/1992) με 
το οποίο προστέθηκε άρθρο 29Α στο Ν. 1558/85, όπως τε¬ 
λικά αντικαταστάθηκε μετο άρθρο 1 του Ν.2469/1997. 

ε. του Π.Δ.373/1995 (ΦΕΚ 201 /Α/14-9-95) «Συγχώνευση 
των Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών Δημόσιας Διοίκησης και 
Αποκέντρωσης και καθορισμός των αρμοδιοτήτων τους». 

Στ. του Π.Δ/τος 400/95 (ΦΕΚ 226/Α/1-11-95) «Σύσταση 
Γενικής Γραμματείας Δημόσιας Διοίκησης οτο Υπουργείο 
Εσωτερικών Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Την απόφαση της Υπουργού Εσωτερικών, Δημόσιας 
Διοίκησης και Αποκέντρωσης αριθ. ΔΙΟΙΚ/Φ38/12602/ 
6-7-2000 «Κατάρτιση ονομαστικής κατάστασης, Μεσολα¬ 
βητών». 

3. Το από 27-9-2000 έγγραφο της Δ/νσης Διοίκησης Αν¬ 
θρώπινου Δυναμικού. 

4. Το γεγονός ότι από τις διατάξεις της παρούσης από¬ 
φασης προκαλείται δαπάνη σε βάρος του κρατικού προ¬ 
ϋπολογισμού, το ύψος της οποίας δεν δύναται να καθορι- 
σθεί, λόγω του ότι δεν μπορεί να προβλεφθεί ο αριθμός 
των κατ’ έτος περιπτώσεων που θα χρειαστεί μεσολάβη¬ 
ση. Η δαπάνη αυτή θα καλυφθεί από τις πιστώσεις του 
Φ.07-150 ΚΑΕ 0519 για το έτος 2000, με μεταφορά από 
τον ΚΑΕ 5184 και τα επόμενα έτη από τις πιστώσεις του 
ΚΑΕ 0519. 

5. Την αριθμ. 1039386/441/Α0006/21-4-2000 απόφαση 
Υπουργού Οικονομικών με θέμα: «Ανάθεση αρμοδιοτή- 
τωντου Υπουργού Οικονομικών στους Υφυπουργούς Οι¬ 
κονομικών», αποφασίζουμε 

1 .Καθορίζουμε την αποζημίωση του εκάστοτε μεσολα¬ 
βητή στις τετρακόσιες (400.000) χιλιάδες δρχ., ανά μεσο¬ 
λάβηση, προκειμένου για τριτοβάθμιες συνδικαλιστικές 
οργανώσεις και στις διακόσιες πενήντα (250.000) χιλιά¬ 
δες δρχ., ανά μεσολάβηση, προκειμένου για δευτερο¬ 
βάθμιες συνδικαλιστικές οργανώσεις. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2000 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ. ΤΖΑΝΗΣ Γ. ΔΡΥΣ 


Αριθ. Φ.976/606 (7) 

Καθορισμός ισοτιμίας Ευρώ - Δραχμής, για τον υπολογι¬ 
σμό του Ειδικού Φόρου Κατανάλωσης των αλκοολού- 
χων προϊόντων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παραγράφου 6 του άρθρου 26 του Ν.2127/1993 


(ΦΕΚ 48/Α'), με τις οποίες εξουσιοδοτείται ο Υπουργός των 
Οικονομικών να καθορίζει την αντίστοιχη αξία σε δραχμές 
της Ευρωπαϊκής Νομισματικής Μονάδας, σύμφωνα με τον 
ισχύοντα συντελεστή κατά την πρώτη εργάσιμη ημέρα του 
μηνός Οκτωβρίου κάθε έτους, για τη μετατροπή των συντε¬ 
λεστών του Ειδικού Φόρου Κατανάλωσης των αλκοολού- 
χων προϊόντων, που είναι εκπεφρασμένοι σε Ε Ο υ 

β) Του άρθρου 2του Κανονισμού (Ε.Κ.) αρ. 1103/97του 
Συμβουλίου της 17ης Ιουνίου 1997, σύμφωνα με τις οποί¬ 
ες από 1-1-99 κάθε περιεχόμενη σε νομική πράξη αναφο¬ 
ρά σε Εου, όπως αυτό αναφέρεται στο άρθρο 109 Ζ της 
συνθήκης και ορίζεται στον Καν (Ε.Κ.) αρ. 3320/94, αντι¬ 
καθίσταται με αναφορά στο Ευρώ και σε σχέση ένα Ευρώ 
προς ένα Εου. 

2. Το γεγονός ότι, η ισοτιμία Ευρώ - Δραχμής κατά την 
1ώ εργάσιμη ημέρα του μηνός Οκτωβρίου τρέχοντος 
έτους, ήταν 1 Ευρώ = 339,35 δραχμές, (επίσημη Εφημε¬ 
ρίδα Ευρωπαϊκών Κοινοτήτων 2000/0280/01/3-10-2000) 

3. Την αριθμ. 1039386/441/Α0006/21-4-00 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ571/Β). 

4. Τις διατάξεις του άρθρου 29 Α του Ν. 1558/85 «Κυ¬ 
βέρνηση και κυβερνητικά όργανα» (ΦΕΚ 137/Α), όπως 
προστέθηκε με τις διατάξεις του αρ. 27 του Ν.2081/92 
(ΦΕΚ 154/Α) και τροποποιήθηκε με τις διατάξεις της παρ. 
2ατουαρ. 1 του Ν.2469/97 Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις (ΦΕΚ 38/Α) 

5. Το γεγονός ότι από τις διατάξεις της παρούσας δεν 
προκαλείται δαπάνη στον Κρατικό Προϋπολογισμό, απο¬ 
φασίζουμε: 

1. Για το χρονικό διάστημα από 1η Ιανουάριου μέχρι και 
31 Δεκεμβρίου 2001 η μετατροπή των συντελεστών του 
Ειδικού Φόρου Κατανάλωσης που είναι εκπεφρασμένοι 
σε Ευρώ των προϊόντων των άρθρων 26 και 34 του 
Ν.2127/1993, θα γίνεται με βάση τη σχέση 1 Ευρώ = 
339,35 Δραχμές. 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 23 Νοεμβρίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 

Αριθ. 2/82631/Α0024 (8) 

Ανάκληση της Ταμιακής Διαχείρισης του Πανεπιστημίου 
Κρήτης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20-1-1932 Π. Δ/τος « Διαχείριση 
Νομικών Προσώπων από την Τράπεζα της Ελλάδος». 

2. Το από 7-10-1958 Β.Δ/γμα (ΦΕΚ 175/Α/24-10-1958) 
«Τροποποίηση του από 20-1-1932 Π.Δ/τος. 

3. Το Π.Δ/γμα 496/74 « Περί λογιστικού ΝΠΔΔ» 

4. Την αριθμ. 105574/13-8-1981 απόφαση του Υπουρ¬ 
γού των Οικονομικών «Περί Τροποποιήσεως της 
αρίθμ. 151473/3-11-1973 απόφασης του αναφορικά με 
την εξυπηρέτηση του Παν/μίου Κρήτης από την Τράπεζα 
της Ελλάδος -Υποκατάστημα Ρεθύμνου. 

5. Το αρίθμ. 6761/28-11-2000 έγγραφο της Πρυτανείας 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20189 


του Παν/μίου Κρήτης με το οποίο ζητείται η ανάκληση της 
ανωτέρω απόφασης του Υπουργού Οικονομικών αναφο¬ 
ρικά με την εξυπηρέτηση τηςΤαμειακής διαχείρισήςτου 
Παν/μίου Κρήτης από την Τράπεζα της Ελλάδος -Υποκα¬ 
τάστημα Ρεθύμνου που τηρείται και την μεταφορά αυτής 
στην Αγροτική Τράπεζα στο Ρέθυμνο. 

6. Την απόφαση του Υπουργού Οικονομικών αριθμ. 2/ 
38554/0004/23-5-2000(ΦΕΚ 703/Β/7-6-2000)»Περί μετα- 
βιβάσεως αρμοδιοτήτων και της εξουσίας να υπογρά¬ 
φουν με εντολή Υφυπουργού στο Γεν. Γραμματέα Δημο¬ 
σιονομικής Πολιτικής,στους Γ εν. Δ/ντές και του Προϊστα¬ 
μένους Δ/νσεων και Τμημάτων του Γενικού Λογιστηρίου 
του Κράτους»Μεταβίβαση της εξουσίας να υπογράφουν 
με εντολή Υπουργού στο Γεν. Γραμματέα, Γεν. Δ/ντές 
Προϊσταμένους Δ/νσεων κ.λπ.» 

7. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Νομικού 
Προσώπου, αλλά επιλύονται θέματα διαδικαστικά, απο¬ 
φασίζουμε: 

Ανακαλούμε την αρίθμ. 105574/13-8-1981 απόφαση 
του Υπουργού Οικονομικών σχετικά με την εξυπηρέτηση 
της Ταμειακής διαχείρισης του Παν/μίου Κρήτης από την 
Τράπεζα της Ελλάδος-Υποκατάστημα Ρεθύμνου, και ορί¬ 
ζουμε όπως το υπόλοιπο του λογαριασμού του μεταφερ¬ 
θεί σε λογαριασμό στην Αγροτική Τράπεζα στο Ρέθυμνο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Δεκεμβρίου 2000 

Με εντολή Υπουργού 
Ο Διευθυντής κ.α.α. 

ΙΩΑΝΝΗΣ ΔΗΜΟΠΟΥΛΟΣ 

Αριθ. 30990/8520 (9) 

Συγκρότηση του Διοικητικού Συμβουλίου του Ειδικού Τα¬ 
μείου Εφαρμογής Ρυθμιστικών και Πολεοδομικών 
Σχεδίων (ΕΤΕΡΠΣ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του άρθρου 19 παρ.1 του Ν.Δ/τος 
1262/72 «περί ρυθμιστικών σχεδίων αστικών περιοχών» 
(ΦΕΚ194/Ά). 

2. Τις διατάξεις του άρθρου 1 του Ν.Δ/τος 266/73 «περί 
διοίκησης και λειτουργίας του ΕΤΕΡΠΣ» (ΦΕΚ 79./Α). 

3. Την αριθ.πρωτ.30083/551/5-2-90 κοινή απόφαση των 
Υπουργών Προεδρίας της Κυβέρνησης και Περιβάλλο¬ 
ντος Χωροταξίας και Δημοσίων Έργων «Ανασύνθεση του 
Δ.Σ.του ΕΤΕΡΠΣ». 

4. Τις διατάξεις της παρ.6 του άρθρου 3 του Ν. 2242/94 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου,προστασία φυσικού και δομημένου 
περιβάλλοντος και άλλες διατάξεις» (ΦΕΚ 162/Α). 

5. Τις διατάξεις του Π.Δ/τος 51/1988 «Οργανισμός του 
Υπουργείου Περιβάλλοντος Χωροταξίας και Δημοσίων 
Έργων». 

6. Τις διατάξεις της παρ.38 του άρθρου 1 του π.δ/τος 
28/93 «Καθορισμός αρμοδιοτήτων που διατηρούνται από 
τον Υπουργό και τις περιφερειακές Υπηρεσίες διανομαρ- 
χιακού επιπέδου του Υπουργείου ΠΕΧΩΔΕ» (ΦΕΚ 9/Α). 

7. Την αριθ. πρωτ. 244/1-2-00/19-10-2000 έγγραφο του 
Υπουργείου Εμπορικής Ναυτιλίας. 


8. Το αριθ. πρωτ. 2661/24-10-2000 έγγραφο της ΚΕΔ- 
ΚΕ, αποφασίζουμε: 

Συγκροτείται το Διοικητικό Συμβούλιο του Ειδικού Τα¬ 
μείου Εφαρμογής Ρυθμιστικών και Πολεοδομικών Σχε¬ 
δίων (ΕΤΕΡΠΣ) και ως μέλη αυτού ορίζονται: 

1. Ο Προϊστάμενος της Δ/νσης Πολεοδομικού Σχεδια- 
σμού του Υπουργείου ΠΕ.ΧΩ.Δ.Ε. με αναπληρωτή τον νό¬ 
μιμο αναπληρωτή του. 

2. Ο Προϊστάμενος της Δ/νσης Ειδικών Έργων αναβάθ¬ 
μισης περιοχών του Υπουργείου ΠΕ.ΧΩ.Δ.Ε. με αναπλη¬ 
ρωτή τον νόμιμο αναπληρωτή του. 

3. Η Πηνελόπη Βενετσανάκου υπάλληλος του 
Υ.ΠΕ.ΧΩ.Δ.Ε. με Α’βαθμό με αναπληρώτρια την Μαρία 
Αντωνέλου υπάλληλο του Υ.ΠΕ.ΧΩ.Δ.Ε. με Α’ βαθμό. 

4. Η Ιωάννα Γεωργούλια υπάλληλος του Υ.ΠΕ.ΧΩ.Δ.Ε. 
με Α’βαθμό με αναπληρωτή τον Κων/νο Παπά υπάλληλο 
του Υ.ΠΕ.ΧΩ.Δ.Ε. με Α’ βαθμό. 

5. Η Μπασουκέα Ευδοκία υπάλληλος του Υ.ΠΕ.ΧΩ.Δ.Ε. 
με Α’ βαθμό με αναπληρώτρια την Κυριακή Μανώλα υπάλ¬ 
ληλο του Υ.ΠΕ.ΧΩ.Δ.Ε. με Α’βαθμό. 

6. Ο Σίμος Δανιηλίδης Δήμαρχος Συκεών και μέλος του 
Δ.Σ. της ΚΕΔΚΕ ως εκπρόσωπος της ΚΕΔΚΕ με αναπληρω¬ 
τή τον Αθανάσιο Βεζυργιάννη, Δήμαρχο Νέου Ψυχικού. 

7. Όταν στο Διοικητικό Συμβούλιο του ΕΤΕΡΠΣ συζη- 
τείται η διάθεση πιστώσεων από το λογαριασμό τηςπαρ.3 
του άρθρου 3 του Ν.2242/94 (ΦΕΚ 162/Α) στη συνεδρία¬ 
ση μετέχει με δικαίωμα ψήφου ο Πλωτάρχης (Τ) ΑΣ Κου¬ 
κούλας Αλέξανδρος Τμηματάρχης του Δ’ Τμήματος της 
Διεύθυνσης Προστασίας Θαλασσίου Περιβάλλοντος του 
ΥΕΝ με αναπληρωτή του τον Υποπλοίαρχο ΑΣ (ΕΥ) Ζωνά- 
κη Σταμάτιο. 

Πρόεδρος του Διοικητικού Συμβουλίου του ΕΤΕΡΠΣ 
ορίζεται η Ιωάννα Γεωργούλια με αναπληρώτρια την Ευ¬ 
δοκία Μπασουκέα. 

Γραμματέας του Διοικητικού Συμβουλίου ορίζεται η 
Εύη Καλογεράκου υπάλληλος του Υ.ΠΕ.ΧΩ.Δ.Ε. με Α’ 
βαθμό με αναπληρωτή τον Λάμπρο Λαμπράκη, υπάλληλο 
του Υ.ΠΕ.ΧΩ.ΔΕ. με Α’ βαθμό με αναπληρώτρια την Μα- 
ριλένα Γιαννόπουλου, υπάλληλο του Υ.ΠΕ.ΧΩ.Δ.Ε. με Α’ 
βαθμό. 

Η θητεία των μελών του Διοικητικού Συμβουλίου είναι 
διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 


Αριθ. Πΐβ/οικ. 5260 (10) 

Συμπλήρωση της Γ2α/οικ. 4108/88 (ΦΕΚ546/88τ. Β’) από¬ 
φασης «Κανονισμός λειτουργίας Κρατικών Παιδικών 
και Κρατικών Βρεφονηπιακών Σταθμών» όπως αυτός 
τροποποιήθηκε και συμπληρώθηκε μεταγενέστερα. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 13 του από 2.11.1935 Ανα¬ 
γκαστικού Νόμου «Περί Εθνικών Παιδικών Σταθμών» 
(ΦΕΚ527/35τ. Α’). 

2. Τις διατάσεις του Ν. 1431/84 «Ρύθμιση θεμάτων ωο- 
ρέοον Κοιν. Πρόνοιας, Παιδικής Προστασίας και άλλες 
διατάξεις» (ΦΕΚ46/1984τ. Α’). 

3. Τις διατάξεις του άρθρου 10 του Ν.Δ. 4525/66 «Περί 
των εν Ρόδω Ορφανοτροφείων «Βασίλισσα Σοφία», «Βα- 
σιλόπαις Μαρία», του Πρεβεντορίου «Άγιος Ανδρέας» και 
άλλων τινών διατάξεων» (ΦΕΚ 141/66 τ. Α’). 

4. Τις διατάξεις του άρθρου 29Ατου Ν. 1558/85 (ΦΕΚ 
137 τ. Α’), όπως προστέθηκε με το άρθρο 27 του Ν. 
2081/92 (ΦΕΚ 154 τ. Α’) και αντικαταστάθηκε με το άρθρο 
1 παρ. 2ατου Ν. 2469/97 (ΦΕΚ38τ. Α’). 

5. Τις διατάξεις του άρθρου 3 του Προεδρικού Διατάγ¬ 
ματος 369/97 (ΦΕΚ 241/97 τ. Α) «Διατήρηση εποπτείας 
Νομικών Προσώπων Δημοσίου Δίκαιου (ΝΠΔΔ) από τον 
Υπουργό Υγείας και Πρόνοιας». 

6. Τη με αριθμ. 2850/18.4.2000 (ΦΕΚ 565 τ.Β’) Κοινή 
απόφαση του Πρωθυπουργού και του Υπουργού Υγείας 
και Πρόνοιας με θέμα «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο». 

7. Το γεγονός ότι από τις διατάξεις της παρούσας από- 
ωασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο Μόνο 

Στην αριθμ. Γ2α/οικ. 4108/88 (ΦΕΚ 546/88 τ. Β’) απόφα¬ 
ση «Κανονισμός λειτουργίας Κρατικών Παιδικών και Κρα¬ 
τικών Βρεφονηπιακών Σταθμών» όπως αυτός τροποποιή¬ 
θηκε και συμπληρώθηκε μεταγενέστερα, προστίθεται άρ¬ 
θρο, ως ακολούθως: 

Οι εργαζόμενοι στους Κρατικούς Παιδικούς και Κρατι¬ 
κούς Βρεφονηπιακούς Σταθμούς εφοδιάζονται με βιβλιά¬ 
ριο υγείας που προβλέπεται από την αριθμ. 8405/ 
29.10.92 απόφαση «Αντικατάσταση του άρθρου 14 της 
Α1β/8577/83 (ΦΕΚ 526/83 τ. Β’) Υγειονομικής Διάταξης» 
(ΦΕΚ 665 τ. Β’)» που θα θεωρείται αφού συμπληρωθούν 
δύο (2) χρόνια από την ημερομηνία εκδόσεως ή από της 
τελευταίας θεωρήσεως του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2000 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΘΑΝΟΣ 


Αριθ. 21886 (11) 

Εγγραφή ομογενών και αλλοδαπών αθλητών στα ελληνι¬ 
κά αθλητικά σωματεία Ποδηλασίας και συμμετοχή 
τους στα Πανελλήνια Πρωταθλήματα Ποδηλασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «Περί επανασυστάσεως της Γ.Γ.Α, 
και των αρμοδιοτήτων αυτής», β) Του Ν. 1558/17-7-85 
(ΦΕΚ 137/Α/17-7-85) «Κυβέρνηση και Κυβερνητικά Όργα¬ 
να», όπως τροποποιήθηκε και ισχύει, γ) Της παραγράφου 
7 του άρθρου 33 του Ν. 2725/1999 «Ερασιτεχνικός και 
επαγγελματικός αθλητισμός και άλλες διατάξεις». 

2. Την υπ’ αριθ. ΥΠΠΟ/ΔΙΟΙΚ/Α1/20261/20-4-2000 (ΦΕΚ 
571/21-4-2000) κοινή απόφαση των Πρωθυπουργού και 
Υπουργού Πολιτισμού «Περί ανάθεσης αρμοδιοτήτων 
στον Υφυπουργό Πολιτισμού». 

3. Το υπ’ αριθ. 2226/10-8-2000 έγγραφο της Ελληνικής 
Ομοσπονδίας Ποδηλασίας. 

4. Ότι από τις ρυθμίσεις της παρούσας απόφασης δεν 


προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Όροι και προϋποθέσεις εγγραφής αλλοδαπού αθλητού 
ή αθλήτριας και συμμετοχής τους σε αγώνες. 

1. Επιτρέπεται η εγγραφή αλλοδαπών αθλητών και 
αθλητριών στη δύναμη σωματείου -μέλους της Ελληνικής 
Ομοσπονδίας Ποδηλασίας (Ε.Ο.Π.), σύμφωνα με τις κατά 
περίπτωση διατάξεις των διεθνών κανονισμών, του νό¬ 
μου, του καταστατικού της Ε.Ο.Π. καιτης παρούσας από¬ 
φασης. 

2. Οι ανωτέρω αθλητές μπορούν να συμμετέχουν σε 
όλους τους αγώνες, πλην των αγώνων των Πανελληνίων 
Πρωταθλημάτων. Ειδικότερα απαγορεύεται η συμμετοχή 
των αλλοδαπών στα Πανελλήνια Πρωταθλήματα, με εξαί¬ 
ρεση τις παραγράφους 4 και 5 του παρόντος άρθρου. 

3. Για την εγγραφή αλλοδαπού αθλητή στη δύναμη ελ¬ 
ληνικού σωματείου και την έκδοση δελτίου αθλητικής 
ιδιότητας, πρέπει ο ενδιαφερόμενος να συγκεντρώνει 
όλες τις προϋποθέσεις που απαιτούνται για την εγγραφή 
Έλληνα αθλητή, εκτός βέβαια από την εγγραφή στα δη¬ 
μοτολόγια δήμου ή κοινότητας στην Ελλάδα. Επίσης πρέ¬ 
πει ο ενδιαφερόμενος αλλοδαπός να προσκομίσει: 

α) Βεβαίωση της αθλητικής Ομοσπονδίας της χώρας ή 
των χωρών, που είναι υπήκοος ότι δεν είναι εγγεγραμμέ¬ 
νος στη δύναμη της, 

β) Ληξιαρχική πράξη γέννησης του, 

γ) Επικυρωμένη φωτοτυπία του διαβατηρίου του και 

δ) Της άδειας παραμονής του στην Ελλάδα ή των προ¬ 
σώπων, που ασκούν τη γονική μέριμνα σ’ αυτόν, αν ο 
αθλητής είναι ανήλικος. Τα έγγραφα που εκδίδονται από 
αρχές αλλοδαπών χωρών πρέπει να προσκομίζονται και 
σε επίσημη μετάφραση τους στην ελληνική γλώσσα. 

4. Επιτρέπεται, κατ’ εξαίρεση, η εγγραφή στη δύναμη 
ελληνικών αθλητικών σωματείων που καλλιεργούν το 
άθλημα της ποδηλασίας και η συμμετοχή τους στους πό¬ 
σης φύσεως αγώνες και πρωταθλήματα, αθλητών ξένης 
υπηκοότητας, εφόσον έχουν γεννηθεί στην Ελλάδα και 
διαμένουν έκτοτε μόνιμα σ’ αυτή, καθώς επίσης και αλλο¬ 
δαπών που δεν έχουν υπερβεί το 15ο έτος της ηλικίας 
τους κι έχουν συνεχή μόνιμη εγκατάσταση στην Ελλάδα 
τρία (3) τουλάχιστον χρόνια πριν από την υποβολή της αί¬ 
τησης εγγραφής τους. 

5. Οι υπήκοοι κρατών - μελών της Ευρωπαϊκής Ένωσης 
οι οποίοι διαμένουν μόνιμα στην Ελλάδα (εργαζόμενοι, 
φοιτητές κ.λ.π.) δύνανται οι ίδιοι και τα μέλη των οικογε¬ 
νειών τους να εγγράφονται στη δύναμη των ελληνικών 
αθλητικών σωματείων που καλλιεργούν το άθλημα της 
ποδηλασίας και να συμμετέχουν στους πόσης φύσεως 
αγώνες και πρωταθλήματα. 

Άρθρο 2 

Όροι και προϋποθέσεις εγγραφής ομογενή αθλητή - 
τριας και συμμετοχής τους σε αγώνες 

1. Επιτρέπεται η εγγραφή ομογενών αθλητών και 
αθλητριών στη δύναμη σωματείου - μέλους της Ε.Ο.Π. 

2. Ομογενής αθλητής θεωρείται ο αθλητής ξένης 
υπηκοότητας που κατάγεται από Έλληνα πατέρα ή 
παππού ή Ελληνίδα μητέρα ή γιαγιά, εγγεγραμμένους 
στα μητρώα δήμου ή κοινότητας της Ελληνικής επι¬ 
κράτειας. 

3. Ο παραπάνω ομογενής μπορεί να παίρνει μέρος και 
στους αγώνες των Πανελληνίων Πρωταθλημάτων. 

Επιτρέπεται η συμμετοχή μέχριτεσσάρων (4) ομογενών 
αθλητών για κάθε σωματείο στα Πανελλήνια Πρωταθλή¬ 
ματα. 

4. Ομογενής αθλητής εξομοιώνεται με ημεδαπό, μόλις 
αποκτήσει και την Ελληνική Ιθαγένεια. 

5. Για την εγγραφή του ομογενή αθλητή, απαιτείται κατ’ 
αρχήν η προσκόμιση των ίδιων δικαιολογητικών, που 
απαιτείται για την εγγραφή Έλληνα αθλητή. 

Επιπρόσθετα απαιτείται η υποβολή πιστοποιητικού 
Δήμου ή Κοινότητας της ελληνικής επικράτειας για την 
εγγραφή στα αντίστοιχα μητρώα του πατέρα ή παππού 
ή μητέρας ή γιαγιάς του ή επικυρωμένης φωτοτυπίας 
της αστυνομικής τους ταυτότητας ή του διαβατηρίου 
τους, από τα οποία να αποδεικνύεται η Ελληνική τους 
υπηκοότητα, ενώ για τον ίδιο αιτούντα την εγγραφή 
αθλητή απαιτείται η προσκόμιση πιστοποιητικού γέννη¬ 
σης ή ληξιαρχικής πράξης γέννησης του ή επικυρωμέ¬ 
νης φωτοτυπίας του διαβατηρίου του και όχι πιστοποιη¬ 
τικό δήμου ή κοινότητας εγγραφής του στα αντίστοιχα 
μητρώα ή επικυρωμένη φωτοτυπία της αστυνομικής του 
ταυτότητας. 

Άρθρο 3 

Όροι και προϋποθέσεις εγγραφής Κύπριου αθλητή - 
τριας και συμμετοχής τους σε αγώνες. 

1. Επιτρέπεται η συμμετοχή στα Πανελλήνια Πρωτα¬ 
θλήματα των νόμιμα μετεγραφομένων σε ελληνικά σωμα¬ 
τεία αθλητών Κυπριακής υπηκοότητας, αρκεί να υπάρχει 
έγκριση (πιστοποιητικό μετεγγραφής) της Κυπριακής ή 
άλλης Ομοσπονδίας, στην περίπτωση που ανήκαν σε σω¬ 
ματείο της δύναμης της Κυπριακής ή άλλης Ομοσπον¬ 
δίας. 

2. Αν οι παραπάνω Κύπριοι αθλητές δεν ανήκουν στη δύ¬ 
ναμη Κυπριακού ή άλλου σωματείου και εγγράφονται για 
πρώτη φορά, η εγγραφή τους μπορεί να γίνει οποιαδήπο¬ 
τε χρονική στιγμή. 

Εφόσον είναι μετεγγραφόμενοι, μπορεί η μετεγγραφή 
τους να γίνει μόνο κατά τη χρονική περίοδο των μετεγ¬ 
γραφών, όπως αυτή ορίζεται στο άρθρο 4 της παρούσας 
απόφασης. 

3. Ο αριθμός των Κυπρίων αθλητών που μπορεί να χρη¬ 
σιμοποιήσει κάθε σωματείο -μέλοςτης Ε.Ο.Π. στα Πανελ¬ 
λήνια Πρωταθλήματα ή τους Πανελλήνιους αγώνες είναι 
μέχρι δύο (2). 

Άρθρο 4 

Χρονικό διάστημα μετεγγραφών. 

Το χρονικό διάστημα μέσα στο οποίο επιτρέπεται η 
κατάθεση αιτήσεων μετεγγραφής των αλλοδαπών, 
ομογενών και Κυπρίων αθλητών, ορίζεται από 20 Νοεμ¬ 
βρίου μέχρι 20 Δεκεμβρίου κάθε χρόνου, με την ίδια δια¬ 
δικασία, που ισχύει και για τη μεταγραφή Ελλήνων 
αθλητών. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα,29 Νοεμβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


Αριθ. 1076 (12) 

Καθιέρωση υπερωριακής εργασίας κατά το έτος 2000 για το 
μόνιμο και αποσπασμένο προσωπικό της Δ/νσης Τοπο- 
γραφικής και Κτηματολογίου. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1.. Τις διατάξειςτου Π.Δ. «Κώδικας Νομ/κής Αυτ/σης» 

2. Τις διατάξεις του άρθρου 15του Ν. 2592/1998 

3. Τις διατάξεις του άρθρου 25 παρ. 7 του Ν. 2738/1999 

4. Την ανάγκη για κάλυψη υπηρεσιακών αναγκών, όπως 
διάφορα διαρθρωτικά προγράμματα τα οποία αφορούν κυ¬ 
ρίως την σύνταξη κτηματολογικού υποβάθρου των καλλιερ¬ 
γειών και εποικιστικά θέματα τα οποία αφορούν τον έλεγχο 
και καταγραφή δικαιωμάτων του δημοσίου κ.λπ., τον έλεγχο 
των διατιθεμένων οικονομικών ενισχύσεων προκειμένου να 
γίνεται εγκαίρως η απορρόφηση διατιθεμένων κοινοτικών 
κονδυλίων. 

5. Το γεγονός ότι για την αντιμετώπιση των ανωτέρω υπη¬ 
ρεσιακών αναγκώντο προσωπικό της Δ/νσης Τοπογραφικής 
και Κτηματολογίου απασχολήθηκε και εξακολουθεί να απα¬ 
σχολείται πέραν του κανονικού ωραρίου εργασίας. 

6. Το γεγονός ότι για την ανωτέρω υπηρεσιακή απασχόλη¬ 
ση έχουν προβλεφθεί σχετικές πιστώσεις στον οικονομικό 
προϋπολογισμό έτους 2000 της Δ/νσης Τοπογραφικής και 
Κτηματολογίου. 

Αποφασίζουμε: 

Καθιερώνουμε υπερωριακή με αμοιβή απασχόληση 750 
ωρών κατά τις εργάσιμες ημέρες στη Δ/νση Τοπογραφικής 
και Κτηματολογίου. 

Κάλυψη δαπάνης: 

Τ ο ύψος της ανωτέρω προκαλούμενης δαπάνης που ανέρ¬ 
χεται στο 1.000.000 δρχ. θα καλυφθεί από τις πιστώσεις που 
έχουν προβλεφθεί στον οικονομικό Προϋπολογισμό έτους 
2000 της Δ/νσης Τοπ/κής και Κτηματολογίου Ν.Α.Α.Α. σύμ¬ 
φωνα με την βεβαίωση ύπαρξης πίστωσης της Δ/νσης Οικο¬ 
νομικών Υπηρεσιών της Νομ/κής Αυτ/σης Αν. Αττικής. 

Η απόφαση αυτή που ισχύει από 6.10.2000 να δημοσιευθεί 
στην Εφημερίδα της Κυβερνήσεως. 

Παλλήνη, 6 Νοεμβρίου 2000 

Ο Νομάρχης κ.α.α. 

Ο Βοηθός Νομάρχη 
ΓΕΩΡΓΙΟΣ ΞΗΝΤΑΡΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην 2/58024/0022/29.9.2000 απόφαση του Υπουργού Οι¬ 
κονομικών «Καθιέρωση υπερωριακής εργασίας υπαλλήλων 
της ΥΔΕ στο Νομό Λάρισας», που δημοσιεύθηκε στο ΦΕΚ 
1253/Β/16.10.2000 και επίτης σελίδας 17326 γίνεται διόρθω¬ 
ση στην παράγραφο 6 του προοιμίου της απόφασης, από το 
εσφαλμένο: «ειδ. φορέα 23-110» στο ορθό : «ειδ. φορέα 23- 
140». 

(Από το Υπουργείο Οικονομικών) 

(14) 

Στην από 17.10.2000 απόφαση του Αρχηγού της Ελληνικής 
Αστυνομίας «Μεταβίβαση αρμοδιοτήτων Αρχηγού Ελλη¬ 
νικής Αστυνομίας σε υφιστάμενα υπηρεσιακά όργα¬ 
να», που δημοσιεύθηκε στο Φ.Ε.Κ. 1313/30.10. 2000, 
τεύχος Β' διορθώνεται από το εσφαλμένο 7004/8-ιε' 
στο ορθόν 7004/5/8-ιε. 

(Από το Υπουργείο Δημόσιας Τάξης) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.θΐ.ςτ 
θ-ΓΠ3ίΙ: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως Ιδ.ΟΟ' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































